**Norme procedurale interne**

**pentru atribuirea contractului având ca obiect cumpărarea unui imobil compus din teren, cu suprafata minimă 2500mp-maximă 4500mp și construcție regim de înălțime P+1, cu suprafața utilă locuibilă de 250-450mp, de către Direcția Generală de Asistență Socială și Protecția Copilului Sector 1 în scopul amenajării unui centru comunitar pentru persoanele cu dizabilități**

**CAPITOLUL I**

**Dispoziții generale**

**Art. 1.** Prezentele norme interne reglementează cadrul organizatoric și metodologia de desfășurare a procedurii de atribuire a contractelor având ca obiect cumpărarea unui imobil compus din teren, cu suprafata minimă 2500mp-maximă 4500mp și construcție regim de înălțime P+1, cu suprafața utilă locuibilă de 250-450mp, de către Direcția Generală de Asistență Socială și Protecția Copilului Sector 1 în scopul amenajării unui centru comunitar pentru persoanele cu dizabilități

**Art. 2.** Pe parcursul întregului proces de achiziție publică, astfel cum este reglementat în prezentele Norme, la adoptarea oricărei decizii, trebuie avute în vedere următoarele principii:

a) nediscriminarea;

b) tratamentul egal;

c) recunoașterea reciprocă;

d) transparenţa;

e) proporționalitatea;

f) eficiența utilizării fondurilor publice;

g) asumarea răspunderii.

**Art.3 Definiţii**

în sensul prezentelor norme procedurale interne, se înţelege prin:

a) achiziţie: dobândirea definitivă de către o persoană juridică, definită ca autoritate contractantă, a unor proprietăţi imobiliare, prin atribuirea unui contract de vanzare-cumparare;

b) autoritate contractantă – Direcția Generală de Asistență Socială și Protecția Copilului Sector 1.

d) Vânzător - Persoana fizica sau juridica cu care Direcția Generală de Asistență Socială și Protecția Copilului Sector 1 incheie contractul de vanzare cumparare

e)contract de achiziţie publică: contract, încheiat în formă scrisă, între autoritatea contractantă si o persoana fizică sau juridică

f)operator economic: ofertantul care participă la procedură şi căruia i se poate atribui contractul de achiziţie publică în urma aplicării procedurii prevăzute în prezentele norme procedurale interne

g) ofertant: orice persoană fizică sau juridică care depune o oferta in cadrul procedurii de atribuire;

h)ofertă: documentaţie care cuprinde propunerea tehnică, propunerea financiară şi orice formulare sau documente solicitate în documentaţia de atribuire ;

i)propunere tehnică: document al ofertei elaborat pe baza cerinţelor din caietul de sarcini stabilite de autoritatea contractantă;

j) propunere financiară: document al ofertei prin care se furnizează informaţiile cerute prin documentaţia de atribuire cu privire la preţ, tarif, alte condiţii financiare şi comerciale;

k)căi de atac: contestaţiile administrative și/sau acţiunile în justiţie împotriva unor acte sau decizii invocate ca nelegale şi prin care se solicită suspendarea, corectarea, repetarea, revocarea, modificarea sau anularea unui act, a unei decizii sau a unei proceduri aplicate de către autoritatea contractantă;

l). zi / zile - reprezintă zile calendaristice dacă nu se specifică în mod diferit.

**Art.4.** Orice persoana fizică sau juridică care vinde proprietăţi imobiliare are dreptul de a depune oferta, în condiţiile prezentelor norme procedurale interne, la procedura de atribuire, printr- un reprezentat împuternicit.

**Art.5** (1)Numărul de vânzători care au dreptul de a depune oferta, este nelimitat.

(2)Mai mulţi operatori economici au dreptul de a se asocia cu scopul de a depune oferta comună, fără a fi obligaţi să îşi legalizeze din punct de vedere formal asocierea.

(3)Autoritatea contractantă are dreptul de a solicita ca asocierea să fie legalizată numai în cazul în care oferta comună este declarată câştigătoare şi numai dacă o astfel de măsura reprezintă o condiţie necesară pentru buna îndeplinire a contractului.

(4)Operatorul economic nu are dreptul, în cadrul aceleiaşi proceduri de atribuire:

a)să participe la două sau mai multe asocieri de operatori economici;

b)să depună candidatura/oferta individuală şi o altă candidatură/ofertă comună;

c)să depună oferta individuală şi să fie nominalizat ca subcontractant în cadrul unei alte oferte.

(5)Întreprinderile afiliate au dreptul de a participa în cadrul aceleiaşi proceduri de atribuire, dar numai în cazul în care participarea acestora nu este de natură să distorsioneze concurenţa.

(6)În sensul prevederilor alin. (5), prin întreprindere afiliată se înţelege orice subiect de drept:

a)asupra căruia un alt subiect de drept poate exercita, direct sau indirect, o influenţă dominantă; sau

b)care poate exercita o influenţă dominantă asupra altui subiect de drept; sau care, ca urmare a asocierii cu un subiect de drept, se află sub influenţa dominantă a unui alt subiect de drept.

**Art. 6.**  Prețul ofertei va fi exprimat în conformitate cu cerinţele documentaţiei de atribuire.

**Art. 7.** Pe parcursul aplicării procedurii de atribuire, Autoritatea contractantă va lua toate măsurile necesare pentru evitarea apariţiei unor situaţii de natură să determine ***existenţa unui conflict de interese şi/sau manifestarea concurenţei neloiale***. În cazul în care se constată apariţia unor astfel de situaţii, se va proceda la eliminarea efectelor rezultate dintr-o astfel de împrejurare, adoptându-se potrivit competenţelor, după caz, măsuri corective de modificare, încetare, revocare, anulare şi altele asemenea ale actelor care au afectat aplicarea corecta a procedurii de atribuire sau ale activităţilor care au legatură cu acestea.

**CAPITOLUL II**

**Reguli generale pentru desfășurarea procedurii având ca obiect cumpărarea cumpărarea unui imobil compus din teren, cu suprafata minimă 2500mp-maximă 4500mp și construcție regim de înălțime P+1, cu suprafața utilă locuibilă de 250-450mp, de către Direcția Generală de Asistență Socială și Protecția Copilului Sector 1 în scopul amenajării unui centru comunitar pentru persoanele cu dizabilități**

**Art. 8.** (1) Autoritatea contractantă atribuie contractul de vânzare - cumpărare a unui imobil compus din teren, cu suprafata minimă 2500mp-maximă 4500mp și construcție regim de înălțime P+1, cu suprafața utilă locuibilă de 250-450mp, de către Direcția Generală de Asistență Socială și Protecția Copilului Sector 1 în scopul amenajării unui centru comunitar pentru persoanele cu dizabilități, printr-o **procedură de cumpărare** organizată în baza prezentelor norme procedurale interne.

(2) În situația în care procedura de atribuire a unui contract având ca obiect cumpărare a unui imobil compus din teren, cu suprafata minimă 2500mp-maximă 4500mp și construcție regim de înălțime P+1, cu suprafața utilă locuibilă de 250-450mp, de către Direcția Generală de Asistență Socială și Protecția Copilului Sector 1 în scopul amenajării unui centru comunitar pentru persoanele cu dizabilități, nu se finalizează prin încheierea unui contract, Autoritatea Contractantă are dreptul de a relua procedura, cu modificarea, după caz, a unor prevederi din documentația de atribuire aprobată inițial.

**Art.9**. În vederea respectării principiului transparenţei, autoritatea contractantă:

a) publică invitația de participare însoțită de documentația de atribuire şi prezentele norme procedurale interne pe pagina oficială de internet a instituţiei: www.dgaspc-sectorul1.ro

(b) publică anuntul privind demararea procedurii în doua cotidiane de circulaţie naţională,

**Art. 10.** Comunicarea între părți se face în forma scrisă și/sau prin fax.

**CAPITOLUL III**

**Derularea procedurii de cumpărare sau închiriere**

**Art. 11.** Procedura de cumpărare se desfășoară după cum urmează:

**A. Lansarea procedurii de cumpărare:**

a) postarea invitației de participare, a documentației de atribuire aferente şi a normelor procedurale interne pe site-ul direcției: www.dgaspc-sectorul1.ro

b) publicarea unui anunt privind demararea procedurii in doua cotidiane de circulaţie naţională.

d) termenul limită pentru primirea ofertelor nu poate fi mai mic de 10 zile calendaristice de la data publicării invitaţiei de participare pe site-ul direcției.

**B. Primirea și transmiterea răspunsurilor la clarificări**

(1) Orice operator economic are dreptul de a solicita, în scris, clarificări despre elementele cuprinse în aceasta. Numarul de zile până la care se pot solicita clarificări înainte de data limită de depunere a ofertelor este de 5 zile.

(2)Transmiterea răspunsului la clarificări către toți potențialii ofertanți se va face cu cel putin 3 zile înainte de termenul limită de depunere a ofertelor.

(3) În cazul în care operatorul economic nu a transmis solicitarea de clarificare în timp util, punând astfel autoritatea contractantă în imposibilitate de a respecta termenul de 3 zile , aceasta din urmă răspunde la solicitarea de clarificare în măsura în care se respectă, în mod cumulativ, următoarele:

a) perioada necesară pentru elaborarea şi transmiterea răspunsului face posibilă primirea acestuia de către operatorii economici înainte de data-limită de depunere a ofertelor;

b) răspunsul nu modifică informaţiile deja publicate, nu afectează modul de elaborare a ofertelor şi nici nu devine necesară publicarea unei erate.

(5) Autoritatea contractantă are obligaţia de a publica conţinutul răspunsului pe site-ul propriu, fară a dezvălui identitatea celui care a solicitat clarificările respective.

(4) Autoritatea contractantă are dreptul de a completa, din proprie iniţiativă, în vederea clarificării, documentaţia de atribuire.

(5) Orice astfel de completare trebuie publicată de către autoritatea contractantă pe site-ul propriu, dacă acest fapt nu afectează participarea la procedura de atribuire.

**C. Primirea ofertelor**

a) primirea și înregistrarea ofertelor se face la sediul Autorității contractante;

b) ofertele care sunt depuse la o altă adresă de corespondență decât cea stabilită sau după termenul limită de depunere, sunt considerate respinse și vor fi returnate nedeschise către expeditor în baza unei solicitări scrise a reprezentantului împuternicit al ofertantului;

e) comisia însărcinată să identifice pe piața liberă imobil – teren+construcție constituită in baza Hotărîrii Consiliului Local Sector 1 nr. 182/22.10.2015 poate transmite solicitări de clarificare operatorului economic/operatorilor economici participanți la procedura de cumpărare, secretariatul fiind asigurat de Serviciul Achizitii Publice, Avizare Contracte din cadrul DGASPC Sector 1.

f) ofertele vor fi respinse dacă cel puțin o cerință minimă prevăzută în caietul de sarcini nu a fost îndeplinită.

**D. Evaluarea ofertelor**

a) În baza Hotărării Consiliului Local Sector 1 nr. 182/22.10.2015 se constituie Comisia însărcinată să identifice pe piața liberă imobilul –teren + construcție menționat la art.1, în următoarea componență**:**

**Alecsandru Diaconescu – consilier local**

**Nicoleta Stancu – consilier local**

**Marinela Adam – consilier local**

**Dănuț Ioan Fleacă – director general al Direcției Generale de Asistență Socială și Protecția Copilului Sector 1**

**Nicoleta Voicu – Director executiv în cadrul Direcției Generale de Asistență Socială și Protecția Copilului Sector 1**

**b)** comisia mai sus menționată verifică ofertele în vederea respectării cerințelor minime solicitate a fi indeplinite la data limită de depunere a ofertelor, aşa cum sunt acestea stabilite de autoritatea contractantă în cadrul invitației de participare.

c) vizitează imobilului – teren +construcție oferit spre cumpărare, de operatorii economici participanți la procedura de cumpărare, după caz, cu respectarea următorilor pași:

- anunțarea ofertanților asupra zilei și orei în care se va efectua o vizionare a imobilului – teren +construcție;

- vizionarea locaţiei propusă spre cumpărare prin vizionarea la faţa locului.

d) se solicită clarificări și/sau documente suport suplimentare, dacă este cazul, pentru demonstrarea îndeplinirii cerințelor minime de calificare, secretariatul comisiei fiind asigurat prin Serviciul Achiziții Publice, Avizare Contracte.

e) verifică ofertele prezentate de ofertanţi, din punctul de vedere al conformității administrative și al modului în care acestea corespund cerinţelor minime din caietul de sarcini întocmind un proces verbal de evaluare;

f) oferta care respectă atît cerințele minime de calificare cît și cele din caietul de sarcini va fi înaintată Comisiei de negociere și de stabilire a prețului de achiziție a imobilului constituită în baza Hotărîrii Consiliului Local Sector 1 nr. 182/22.10.2015 care are următoarea componență:

Doru Iamandi – consilier local

Paul Iulian Olteanu – consilier local

Tănase Stamule – consilier local

Bogdan Todiraș – șef birou în cadrul Direcției Generale de Asistență Socială și Protecția Copilului Sector 1

Alexandru Moise – șef birou în cadrul Direcției Generale de Asistență Socială și Protecția Copilului Sector 1

g) Comisia mai sus menționată va organiza mai multe runde de negocieri cu fiecare ofertant în parte pînă cînd aceștia declară că oferta financiară este finală și nu mai poate fi îmbunătățită, intocmind procese verbale de negociere.

h) pe parcursul desfășurării procesului de evaluare și de negociere, membrii comisiei au obligația de a păstra confidențialitatea și de a asigura imparțialitatea deciziei**.**

**i)** rezultatul procedurii de cumparare se comunică tuturor ofertanților în termen de 3 zile lucrătoare de la data întocmirii unui raport final al procedurii de către Serviciul Achizitii Publice, Avizare Contracte din cadrul DGASC Sector 1.

j) Direcția Generală de Asistență Socială și Protecția Copilului Sector 1va supune spre aprobare Consiliului Local al Sectorului 1 oferta desemnată câștigătoare în vederea achiziționării,

**CAPITOLUL IV**

**Căi de atac. Procedura prealabilă. Litigii**

**Art. 12.** (1) Orice ofertant care se consideră vătămat într-un drept al său ori într-un interes legitim ca urmare a comunicării rezultatului procedurii de atribuire va solicita Autoritatii contractante revocarea sau modificarea actului sau a deciziei, prin intermediul unei contestatii administrative formulată în cel mult 5 zile de la data comunicării acestuia/acesteia.

(2) Autoritatea contractantă va analiza și va soluționa contestatia administrativă, în termen de cel mult 5 zile de la data înregistrării acesteia.

(3) Ofertantul vătămat într-un drept al său ori într-un interes legitim printr-un act sau o decizie a Autorității Contractante, nemulțumit de răspunsul formulat de aceasta cu privire la contestatia administrativă depusă sau care nu a primit niciun răspuns în termenul prevăzut la alin. (2), poate sesiza instanța de contencios administrativ competentă.

**CAPITOLUL V**

**Anularea procedurii de atribuire**

**Art. 13.** (1) Autoritatea Contractantă are dreptul de a anula aplicarea procedurii pentru atribuirea contractului, în următoarele cazuri:

a) niciunul dintre ofertanţi nu a îndeplinit condiţiile de calificare prevăzute în invitația de participare;

b) au fost prezentate numai oferte neconforme sau inacceptabile;

c) abateri grave afectează procedura pentru atribuirea contractului de vânzare cumpărare, sau este imposibilă încheierea contractului de vânzare cumpărare.

d) pe parcursul procedurii de atribuire a fost pronunțată o hotărâre judecătorească definitivă care duce la imposibilitatea semnarii contractului de vânzare cumpărare.

(2) Oferta este considerată inacceptabilă în următoarele situații:

a) a fost depusă după data si ora-limită de depunere sau la o altă adresă decât cea stabilită în invitația de participare;

b) a fost depusă de un ofertant care nu îndeplineste cerințele minime de calificare;

c) constituie o alternativă la prevederile caietului de sarcini;

d) preţul, fără TVA, inclus în propunerea financiară depăşeşte valoarea estimată comunicată prin invitaţia de participare.

(3) Oferta este considerată neconformă în următoarele situații:

a) nu satisface cerințele caietului de sarcini;

b) conține propuneri referitoare la clauzele contractuale care sunt în mod evident dezavantajoase pentru Autoritatea contractantă.

**Art. 14.** (1) Decizia de anulare nu creează vreo obligaţie Autorității contractante faţă de participanţii la procedura de atribuire.

(2) Decizia de anulare va fi comunicată în scris tuturor ofertanţilor, menționându-se motivele anulării.

Intocmit,

Sef Serviciu Achizitii Publice, Avizare Contracte

Mihaela Briciu